Ad d-negzu di tɣuri n yisebtaren-agi iɛeddan d tɣuri n wungal belli, awadem-agi unti i yesseqdec unaggal yesɛa tixutart tameqqrant deg lebni n teḥkayt, si tama n tsekta n waggag, acku imudd-as lewṣayef n tmeṭṭut taqbaylit taḥarrit i d-yellan d afus n tallelt i urgaz-is, s tḥerciines tessexdam allaɣ-is iwakken ad d-awi tifrat i yiɣeblan-nsen, ad tenfeɛ ula s undar i tettandarit ɣer leslaḥ d wayen yelhan kan. Maca ula d netta yettkal fell-as; yenna-d Boukhrouf.R ɣef way-a: « Tessebɣes-is di temsalt-agi ɣas ulamma yettkukru Bu Leɣṭuṭ, ayen i t-yeǧǧan ɣer taggara ad yessel i iwellihen n tmeṭṭut-isi as-d-yessebyanen belli ad tili ɣer tama-s, mi ara dyuɣal. »56